62017TJ0571_INF
Hotărârea Tribunalului (Camera a opta) din 2 aprilie 2020 –UG/Comisia
(Cauza T‑571/17)
„Funcție publică – Agenți contractuali – Contract pe durată nedeterminată – Articolul 47 litera (c) punctul (i) din RAA – Reziliere cu acordarea unui preaviz – Motive de reziliere – Conduită în serviciu și atitudine profesională incompatibile cu interesul serviciului – Eroare vădită de apreciere – Controlul exactității materiale a elementelor de fapt – Lipsă de elemente de probă – Răspundere – Prejudiciu material – Plata salariilor datorate”
1.
Acțiune introdusă de funcționari – Act care lezează – Noțiune – Scrisoare a Comisiei de informare a unui agent contractual cu privire la intenția sa de încetare a contractului său pe durată nedeterminată – Excludere – Decizie de reziliere a unui contract pe durată nedeterminată – Includere
[Statutul funcționarilor, art. 90 alin. (2) și art. 91 alin. (1); Regimul aplicabil celorlalți agenți, art. 3 a, art. 47 lit. (c) pct. (i) și art. 138]
(a se vedea punctele 31-35)
2.
Acțiune introdusă de funcționari – Act care lezează – Decizie de adoptare a unui raport de evaluare definitiv – Reclamație administrativă prealabilă – Lipsă – Inadmisibilitate
[Art. 270 TFUE; Statutul funcționarilor, art. 43 primul paragraf, art. 90 alin. (2) și art. 91 alin. (2); Regimul aplicabil celorlalți agenți, art. 3 a și art. 87 alin. (1)]
(a se vedea punctele 36-39)
3.
Funcționari – Agenți contractuali – Rezilierea unui contract pe durată nedeterminată – Puterea de apreciere a administrației – Obligația de solicitudine care incumbă administrației – Luarea în considerare a intereselor agentului vizat – Control jurisdicțional – Limite
[Regimul aplicabil celorlalți agenți, art. 47 lit. (c)]
(a se vedea punctele 59-61, 77 și 78)
4.
Funcționari – Răspundere extracontractuală a instituțiilor – Condiții – Nelegalitate – Prejudiciu – Legătură de cauzalitate – Sarcina probei
(Art. 340 al doilea paragraf TFUE)
(a se vedea punctele 82-85 și 88)
5.
Acțiune introdusă de funcționari – Acțiune în despăgubire formulată în lipsa unei proceduri precontencioase conforme cu statutul – Inadmisibilitate
(Statutul funcționarilor, art. 90 și 91)
(a se vedea punctele 94-96)
6.
Acțiune introdusă de funcționari – Obiect – Somație adresată administrației – Inadmisibilitate
(Art. 266 și 270 TFUE; Statutul funcționarilor, art. 91)
(a se vedea punctele 101 și 108)
Obiectul
Cerere întemeiată pe articolul 270 TFUE, prin care se solicită, pe de o parte, anularea deciziei din 17 octombrie 2016 prin care Oficiul „Infrastructuri și logistică din Luxemburg” (OIL) al Comisiei a reziliat contractul de angajare al reclamantei în temeiul articolului 47 litera (c) punctul (i) din Regimul aplicabil celorlalți agenți ai Uniunii Europene cu efect de la 20 august 2017 și, pe de altă parte, repararea prejudiciului material pretins suferit de reclamantă din cauza acestei decizii, precum și a prejudiciului moral pe care ea l‑ar fi suferit din cauza tratamentului degradant care i‑a fost aplicat ca urmare a activității sale sindicale și a faptului că și‑a luat concediu parental
Dispozitivul
1)
Anulează decizia Comisiei Europene din 17 octombrie 2016 privind încetarea contractului pe durată nedeterminată al doamnei UG.
2)
Părțile vor transmite Tribunalului, în termen de trei luni de la pronunțarea prezentei hotărâri interlocutorii, fie cuantumul stabilit de comun acord al compensației pecuniare legate de nelegalitatea deciziei din 17 octombrie 2016, fie, în lipsa unui acord, concluziile lor cu privire la acest cuantum.
3)
Respinge în rest acțiunea.
4)
Cererea privind cheltuielile de judecată se soluționează odată cu fondul.